ประกาศคณะกรรมการกํากับหลักทรัพย์และตลาดหลักทรัพย์ที่ กน. 1 /2554เรื่อง หลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐาน\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 126(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 3) พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับกองทุนรวมโครงสร้างพื้นฐานในเรื่องดังต่อไปนี้(1) การกู้ยืมเงิน(2) การก่อภาระผูกพันแก่ทรัพย์สินของกองทุนรวมข้อ ๒ ในประกาศนี้ คําว่า "บริษัทจัดการ" "กองทุนรวม" "ทรัพย์สินกิจการโครงสร้างพื้นฐาน" "โครงการที่ไม่แล้วเสร็จ" "โครงการที่แล้วเสร็จ" "หน่วยลงทุนคล้ายหนี้" และ "หน่วยลงทุนคล้ายทุน" ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"บริษัทย่อย" หมายความว่า บริษัทที่มีลักษณะดังต่อไปนี้(1) มีกองทุนรวมเป็นผู้ถือหุ้นเกินกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น และเกินกว่าร้อยละเจ็ดสิบห้าของจํานวนสิทธิออกเสียงทั้งหมดของบริษัทนั้น และ(2) ลงทุนในทรัพย์สินกิจการโครงสร้างพื้นฐานตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานข้อ ๓ บริษัทจัดการจะกู้ยืมเงินในนามของกองทุนรวมได้ ต่อเมื่อได้ระบุเรื่องดังกล่าวไว้ในโครงการจัดการกองทุนรวมและหนังสือชี้ชวนแล้ว และเป็นไปตามหลักเกณฑ์ดังต่อไปนี้(1) เป็นการกู้ยืมเงินเพื่อดําเนินการตามข้อ 4(2) ผู้ให้กู้ยืมต้องไม่ใช่ผู้ดูแลผลประโยชน์ของกองทุนรวม(3) อัตราส่วนหนี้สินต่อทุนของกองทุนรวมต้องเป็นไปตามหลักเกณฑ์ในข้อ 5 ข้อ ๔ บริษัทจัดการจะกู้ยืมเงินเพื่อกองทุนรวมได้ เฉพาะเพื่อการดําเนินการดังต่อไปนี้(1) การได้มาซึ่งทรัพย์สินกิจการโครงสร้างพื้นฐาน(2) การก่อสร้าง ต่อเติม หรือพัฒนาทรัพย์สินกิจการโครงสร้างพื้นฐานที่เป็นโครงการไม่แล้วเสร็จให้เป็นโครงการแล้วเสร็จ(3) การปรับปรุงทรัพย์สินกิจการโครงสร้างพื้นฐานที่กองทุนรวมลงทุนให้มี ความเหมาะสมต่อการจัดหาผลประโยชน์(4) การชําระหนี้กู้ยืมเงินหรือภาระผูกพันที่กองทุนรวม หรือที่กิจการโครงสร้างพื้นฐานที่กองทุนรวมลงทุน ได้ก่อภาระหนี้ไว้เพื่อใช้ในการดําเนินการ (1) (2) หรือ (3) (refinance)(5) กรณีอื่นใดตามที่สํานักงานประกาศกําหนดข้อ ๕ กองทุนรวมต้องมีอัตราส่วนหนี้สินต่อทุนไม่เกินกว่าสามเท่า เว้นแต่การเกินอัตราส่วนดังกล่าวมิได้เกิดจากการกู้ยืมเงินเพิ่มเติม หรือออกหน่วยลงทุนคล้ายหนี้เพิ่มเติมการคํานวณอัตราส่วนตามวรรคหนึ่ง ให้เป็นไปตามหลักเกณฑ์ดังต่อไปนี้(1) กรณีที่กองทุนรวมมีการแบ่งชนิดของหน่วยลงทุนเป็นหน่วยลงทุนคล้ายหนี้และหน่วยลงทุนคล้ายทุน ให้คิดส่วนของหนี้จากผลรวมของมูลค่าเงินกู้ยืมและจํานวนเงินทุนที่ชําระแล้วของหน่วยลงทุนคล้ายหนี้ และคิดส่วนของทุนจากจํานวนเงินทุนที่ชําระแล้วของหน่วยลงทุนคล้ายทุน(2) กรณีที่กองทุนรวมลงทุนในหุ้นของบริษัทย่อย ให้คํานวณส่วนของหนี้สินและส่วนของทุนของบริษัทย่อยตามหลักการจัดทํางบการเงินรวม (consolidated basis) รวมในอัตราส่วนหนี้สินต่อทุนของกองทุนรวมด้วย ข้อ ๖ บริษัทจัดการต้องดําเนินการเพื่อให้มีการจํากัดความรับผิดตามสัญญากู้ยืมเงินตามหลักเกณฑ์ดังต่อไปนี้(1) จัดให้มีข้อตกลงในสัญญากู้ยืมเงินที่แสดงว่า กองทุนรวมมีความรับผิดตามสัญญากู้ยืมเงินไม่เกินกว่ามูลค่าทรัพย์สินของกองทุนรวม(2) ข้อผูกพันระหว่างผู้ถือหน่วยลงทุนกับบริษัทจัดการต้องไม่มีข้อกําหนดดังต่อไปนี้ (ก) ข้อกําหนดที่แสดงว่า กองทุนรวมมีสิทธิเรียกให้ผู้ถือหน่วยลงทุนคืนเงินทุนหรือผลประโยชน์ตอบแทนที่ได้รับไว้แล้วโดยชอบให้แก่กองทุนรวม ไม่ว่าด้วยเหตุใด (ข) ข้อกําหนดที่แสดงว่า ผู้ถือหน่วยลงทุนต้องรับผิดในความเสียหายใด ๆ ที่เกิดขึ้นภายใต้สัญญาที่ทําขึ้นระหว่างกองทุนรวมกับบุคคลภายนอกข้อ ๗ บริษัทจัดการอาจนําทรัพย์สินของกองทุนรวมไปเป็นหลักประกันการชําระหนี้ตามสัญญากู้ยืมเงินที่กองทุนรวมเข้าทําสัญญาตามประกาศนี้ ข้อ ๘ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 6 มกราคม พ.ศ. 2554 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อให้กองทุนรวมโครงสร้างพื้นฐานสามารถกู้ยืมเงินจากบุคคลภายนอก เพื่อนําไปลงทุนในทรัพย์สินกิจการโครงสร้างพื้นฐาน ก่อสร้าง ต่อเติมหรือพัฒนาทรัพย์สินกิจการโครงสร้างพื้นฐานให้แล้วเสร็จ ปรับปรุงทรัพย์สินกิจการโครงสร้างพื้นฐาน หรือชําระหนี้เงินกู้ที่กองทุนรวมกู้ยืมมาเพื่อดําเนินการดังกล่าว จึงจําเป็นต้องออกประกาศนี้